2023 3 23
LT
Europos Sąjungos oficialusis leidinys
C 107/23
(132) Atlikdama šį pusiausvyros vertinimą, Komisija ypatingą dėmesį skirs Reglamento (ES) 2020/852 3 straipsniui, įskaitant principą „nedaryti reikšmingos žalos“, arba kitiems panašiems metodams, tokiems kaip ekosisteminis metodas, taikomas jūrų žvejybos valdymui pagal Reglamento (ES) Nr. 1380/2013 2 straipsnio 3 dalį.
BŽP sudaro teisėkūros procedūra priimti aktai, kuriais nustatyta holistinė žuvininkystės valdymo sistema, pagal kurią reikia rasti ekologinio, socialinio ir ekonominio tvarumo kriterijų pusiausvyrą.
(133) Be to, kai tinkama, Komisija taip pat gali atsižvelgti į tai, ar siūloma pagalba daro kitą teigiamą ar neigiamą poveikį.
Jei toks kitas teigiamas poveikis atspindi Sąjungos politikos, pavyzdžiui, Europos žaliojo kurso, įskaitant darnią mėlynąją ekonomiką (49), strategijos „Nuo ūkio iki stalo“ (50), Žiedinės ekonomikos veiksmų plano (51), Biologinės įvairovės strategijos (52), ES veiksmų plano: „Siekiant nulinės oro, vandens ir dirvožemio taršos“ (53), Prisitaikymo prie klimato kaitos strategijos (54), efektyvaus energijos vartojimo politikos (55) ar komunikato dėl Europos skaitmeninės ateities formavimo (56) poveikį, galima daryti prielaidą, kad siūloma pagalba, suderinta su tokia Sąjungos politika, turės tokį platesnį teigiamą poveikį.
(134) Priešingai, pagalba, kuria prisidedama prie žvejybos pajėgumų didinimo arba dėl kurios peržvejojama arba perkeliamos žvejybos pastangos ir dėl to gali būti peržvejojama (žr. gairių (4)punktą), greičiausiai bus pakenkta BŽP tikslams.
Atsižvelgiant į žuvininkystės sektoriaus teisinį ir ekonominį kontekstą, kai įmonės konkuruoja dėl ribotų išteklių, mažai tikėtina, kad įtraukus tokį poveikį darančias priemones, kurios iš esmės laikomos žalingomis, pusiausvyros vertinimo rezultatai bus teigiami.
(135) Išskyrus šiose gairėse aiškiai numatytą pagalbą, nepanašu, kad pusiausvyros tyrimas būtų teigiamas šių rūšių pagalbos priemonių, kurios iš esmės laikomos žalingomis, atžvilgiu: (a) pagalbos, skirtos žvejybos laivo žvejybos pajėgumui didinti; (b) pagalbos, skirtos įrangai, kuria didinamos žvejybos laivo galimybės rasti žuvų, įsigyti; (c) žvejybos laivų statybos, įsigijimo ar jų importo pagalbos; (49) Reglamento (ES) 2021/1139 2 straipsnio 15 punkte tvari mėlynoji ekonomika apibrėžiama kaip visa DVT, visų pirma 14-ąjį DVT ir Sąjungos aplinkos teisės aktus atitinkanti sektoriuose ir tarp sektorių visoje bendrojoje rinkoje vykdoma ekonominė veikla, susijusi su vandenynais, jūromis, pakrantėmis ir vidaus vandenimis, aprėpiant Sąjungos salų bei atokiausius regionus ir su jūra nesiribojančias šalis, įskaitant besiformuojančius sektorius ir ne rinkos prekes bei paslaugas, kuria siekiama užtikrinti ilgalaikį aplinkos, socialinį ir ekonominį darnumą.
Taip pat. žr.
Komisijos komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: „Naujas požiūris į tvarią ES mėlynąją ekonomiką.
ES mėlynosios ekonomikos transformavimas siekiant tvarios ateities“ (COM/2021/240 final).
(50) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: „Sąžininga, sveika ir aplinkai palanki maisto sistema pagal strategiją „Nuo ūkio iki stalo“ (COM/2020/381 final).
(51) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: „Naujas žiedinės ekonomikos veiksmų planas, kuriuo siekiama švaresnės ir konkurencingesnės Europos“ (COM(2020) 98 final).
(52) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: 2030 m.
ES biologinės įvairovės strategija.
Gamtos grąžinimas į mūsų gyvenimą“ (COM(2020) 380 final).
(53) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: „Kuriame sveiką planetą visiems.
ES veiksmų planas „Siekiant nulinės oro, vandens ir dirvožemio taršos“ (COM/2021/400 final).
(54) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui: ES prisitaikymo prie klimato kaitos strategija (COM/2013/0216 final).
(55) Visų pirma principo „svarbiausia – energijos vartojimo efektyvumas“, įtraukto į Direktyvos 2012/27/ES su pakeitimais, padarytais 2018 m. gruodžio 11 d. Europos Parlamento ir Tarybos direktyva (ES) 2018/2002, kuria iš dalies keičiama Direktyva 2012/27/ES dėl energijos vartojimo efektyvumo (OL L 328, 2018 12 21, p. 210), 1 straipsnio 1 dalį.
(56) Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos skaitmeninės ateities formavimas“ (COM(2020/67 final).